เตรียมร้อง สตง.-ป.ป.ช.เอาผิด กทม.หลังพิรุธผลการประมูลเตาเผาขยะ กทม. 1.3 หมื่นล้าน
สมาคมต่อต้านสภาวะโลกร้อนระบุพบข้อพิรุธ 5 ประการ ประมูลเตาเผาขยะ กทม. 1.3 หมื่นล้าน มูลค่าโครงการอาจเข้าข่ายสูงกว่าความเป็นจริง-ทำประชาพิจารณ์แบบสองมาตรฐาน เตรียมร้อง สตง.-ป.ป.ช.เอาผิด29 ก.ย. 2562 นายศรีสุวรรณ จรรยา นายกสมาคมต่อต้านสภาวะโลกร้อน เปิดเผยว่า ตามที่ กทม.ได้แจ้งผลการคัดเลือกเอกชนให้เป็นผู้ดำเนินการกำจัดมูลฝอยด้วยระบบเตาเผามูลฝอยขนาดไม่น้อยกว่า 1000 ตันต่อวัน ที่ศูนย์กำจัดมูลฝอยหนองแขม และศูนย์กำจัดมูลฝอยอ่อนนุช วงเงินงบประมาณโครงการละ 6570 ล้านบาท รวม 13140 ล้านบาท เมื่อวันที่ 30 ส.ค. 2562 ที่ผ่านมานั้นสมาคมต่อต้านสภาวะโลกร้อนได้ตรวจสอบการดำเนินการคัดเลือกดังกล่าวพบข้อพิรุธ 5 ประการ ที่อาจนำไปสู่การเอาผิดผู้บริหาร กทม.ที่ลงนามในเอกสารแจ้งผลการประมูลได้ ดังนี้ 1.มูลค่าโครงการอาจเข้าข่ายสูงกว่าความเป็นจริง ราคาที่เอกชนผู้ชนะเสนอทั้งที่ศูนย์กำจัดมูลฝอยหนองแขม ในราคา 5657.5 ล้านบาท และที่ศูนย์กำจัดมูลฝอยอ่อนนุช ราคา 5759.7 ล้านบาท ที่ลดจากราคากลาง 800-900 ล้านบาทนั้น อาจเข้าข่าย สูงกว่าความเป็นจริง เมื่อเปรียบเทียบกับหน่วยราชการอื่นๆ ที่ดำเนินโครงการในลักษณะเดียวกัน เช่นที่ จ.ขอนแก่น ค่ากำจัดขยะเพียงตันละ 250-490 เท่านั้น ขณะที่โรงเตาเผาขยะเทศบาลนครภูเก็ต ก็กำหนดอัตราค่าจ้างกำจัดขยะที่เพียง 300 บาทต่อตันเท่านั้น นอกจากนั้น เอกชนจะมีรายได้จากการขายไฟฟ้าวันละประมาณ 1.39 ล้านบาทเศษ เท่ากับปีละ 507 ล้านบาท หากสัมปทานอายุ 20 ปี ผู้รับสัมปทานจะมีรายได้จากการขายกระแสไฟฟ้าประมาณ 10152 ล้านบาทต่อโครงการ รวม 2 โครงการ มีมูลค่าประมาณ 20305 ล้านบาท นั่นหมายความว่า นอกจาก กทม.ต้องจ่ายค่าจ้างกำจัดขยะให้กับเอกชน 1.14 หมื่นล้านบาทแล้ว เอกชนยังมีรายได้จากการจำหน่ายไฟฟ้าอีกไม่ต่ำกว่า 2 หมื่นล้านบาทภายใน 20 ปีชี้ให้เห็นว่าเป็นการเอื้อให้เอกชนแบบสุดๆ ไปเลยด้วย2.กระบวนการอาจขัด พ.ร.บ.การจัดซื้อจัดจ้างและการบริหารพัสดุภาครัฐ 2560 เนื่องจากไม่ดำเนินการตามขั้นตอนที่กฎหมายโดยกรมบัญชีกลางกำหนดหลายประการ 3.เอกชนผู้ชนะการประมูลทั้ง 2 แห่งมีความเกี่ยวข้องกันโดยตรงและโดยอ้อมเพราะมีกรรมการของบริษัทบางคนมีชื่อไขว้กันอยู่ในบริษัททั้งสองแห่ง และมีสถานที่จดทะเบียนตั้งบริษัทอยู่ในที่ทำการเดียวกัน อาจเข้าข่ายขัดกันแห่งผลประโยชน์ 4.เอกชนผู้ชนะการเสนอราคาที่ศูนย์กำจัดมูลฝอยอ่อนนุช อาจไม่ได้มีผลงานตามที่กำหนดไว้ในทีโออาร์ เพราะเพิ่งก่อตั้งบริษัทเทื่อปี 2560 นี้เองและผลประกอบการขาดทุนมาทุกปีและ 5.กทม. ทำประชาพิจารณ์แบบสองมาตรฐาน หรือไร้มาตรฐาน เนื่องจากเมื่อวันที่ 3 ก.ย. 2562 ที่ผ่านมา กทม.ได้ประกาศร่างทีโออาร์โครงการประกวดราคาจ้างเหมาเอกชนกำจัดมูลฝอยพร้อมบริหารจัดการศูนย์เรียนรู้การจัดการขยะและของเสียชุมชน มูลค่า 1423.5 ล้านบาท ผ่านทางระบบการจัดซื้อจัดจ้างภาครัฐ www.gprocurement.go.th โดยกำหนดระยะเวลารับฟังคำวิจารณ์ ตั้งแต่วันที่ 3 - 24 ก.ย. 2562 รวม 21 วัน ต่างจากโครงการจ้างเหมาเอกชนกำจัดมูลฝอยโดยระบบเตาเผามูลฝอย ขนาดไม่น้อยกว่า 1000 ตันต่อวัน ที่หนองแขม และอ่อนนุช วงเงิน 13140 ล้านบาท ที่ใช้เวลารับฟังข้อวิจารณ์เพียงแค่ 4 วัน กทม.เท่านั้นด้วยเหตุดังกล่าว สมาคมฯ จึงจะนำความไปร้องเพิ่มเติมต่อ สนง.ตรวจเงินแผ่นดินในวันจันทร์ที่ 30 ก.ย. 2562 เวลา 10.00 น. ณ สำนักงานตรวจเงินแผ่นดิน ซ.อารีย์ ถ.พระราม 6 พญาไท กทม. และจะเดินทางไปยื่นคำร้องต่อ ป.ป.ช.ต่อในวันเดียวกันเวลา 12.00 น. ณ สำนักงาน ป.ป.ช. ถ.สนามบินน้ำ ปากเกร็ด นนทบุรี เพื่อดำเนินการเอาผิดต่อผู้ที่เกี่ยวข้องตามกฎหมายต่อไป นายศณีสุวรรณกล่าวในที่สุด
สมาคมต่อต้านสภาวะโลกร้อนระบุพบข้อพิรุธ 5 ประการ ประมูลเตาเผาขยะ กทม. 1.3 หมื่นล้าน มูลค่าโครงการอาจเข้าข่ายสูงกว่าความเป็นจริง-ทำประชาพิจารณ์แบบสองมาตรฐาน เตรียมร้อง สตง.-ป.ป.ช.เอาผิด29 ก.ย. 2562
ศรีสุวรรณ จรรยา,สมาคมต่อต้านสภาวะโลกร้อน,เตาเผาขยะ กทม.,สตง.,ป.ป.ช.